google/wiki40b huggingface dataset:
Landbrugsstyrelsen

Landbrugsstyrelsen, tidligere NaturErhvervstyrelsen, er et dansk direktorat under Ministeriet for Fødevarer, Landbrug og Fiskeri som ble opprettet i oktober 2011 gjennom en sammenslåing av FødevareErhverv, Fiskeridirektoratet og størstedelen av Plantedirektoratet.
Direktoratet har ansvaret for den del av næringslivet som arbeider i og med naturen; matnæring, landbruk og fiskeri. En stor del av arbeidsoppgavene er regulering og kontroll, men man arbeider også med tilskudd, utviklingsprogrammer og veiledning.
Direktoratet beskjeftiger 1 200 ansatte og har hovedsete i København, men har dessuten 17 lokale kontorer rundt i landet. Anders Munk Jensen er konstituert direktør fra 1. mars 2013.
The Scorpion King 3: Battle for Redemption

Sammendrag

Ett par år etter hendelsene i den forrige filmen, dør trollkvinnen Cassandra. Mathayus lar sitt rike falle fra hverandre i kjølvannet av den dødelige pesten som også tok hans kones liv, og han mener hans regjeringstid er over. Mathayus begynner som leiesoldat nok en gang, akkurat som før han ble innsatt som Scorpion KIng. En mektig konge i Egypt, Talus - den yngre broren til Horus - ønsker å erobre sin brors kongerike. For å gjøre dette, går Talos sammen med en hær til Det fjerne østen for å stjele Den egyptiske dødeboken fra Ramusan - en annen konge som er en alliert av Horus. For å stoppe Talos, henter Horus inn Mathayus og den skandinaviske leiesoldaten Olaf.
Samtidig kidnapper Talos datteren til Ramusan, Silda. Ramusan forteller Mathayus at dersom han kan redde Silda, så kan han gifte seg med henne, og få sitt eget kongerike. Før Mathayus klarer å redde Silda, blir hun sendt med en ninja-hær ledet av den mystiske Cobra. Talos krever at Mathayus og Olaf redder prinsessen og tar livet av Cobra. Når de finner leiren ledet av Cobra, så viser det seg at Cobra egentlig er Silda i forkledning. Talos ankommer Ramusan`s palass, stjeler Dødeboken og skader Ramusan. Med denne boken gjenopplever han flere døde krigere, og.han beordrer dem til å angripe leiren til Cobra. Sammen med Mathayus og Olaf klarer Silda og hennes hær av ninjaer å beseire de fleste av de døde krigerne i kamp. Men noen unnslipper.
Mathayus og Olaf returnerer til Ramusan`s palass, som nå er hovedkvarteret til Talos. De later som de reddet Silda og viser frem et avkuttet hodet som de påstår tilhører Cobra. Det kommer til kamp mellom Mathayus og Talos, som blir reddet av de gjenværende dæde soldatene fra Dødsboken. Mathayus følger etter Talos, og Silda slåss mot de døde soldatene. Olaf prøver å få tak i Book of the Dead, men blir stoppet av døde krigere. Mathayus finner Ramusan, og de bruker Dødeboken for å unngå at de døde soldatene tar livet av Silda og Olaf. Men Ramusan dør i sin datters armer, og Talos fortsetter å angripe ninjaene. Men de resterende døde soldatene kneler foran Mathayus, og anerkjenner ham son den nye herskeren av både Ramusan og Talos sine kongeriker. Når Horus ankommer byen, blir han møtt av Mathayus - som har tatt opp arven etter Scorpion King nok en gang.
Leirskogen kirke

Interiør

Kirkerommet har malte grårosa vegger og en gråhvit himling. I koret er en gråhvit himling. Over koråpningen er en due som er hvitmalt i en forgylt strålekrans.
Koret har malte glassruter  som ble laget i 1932 av Tidemand Gjørud og hans bror Kristoffer Gjørud. Motiver: Hyrdenes tilbedelse, Forklarelsen, Den fattige Lasarus, Jesus i Emmaus.
I det nordøstre hjørnet er en prekestol, i koråpningen er klokkerpult og skipet har et vestgalleri med orgel. Kirken har elektrisk oppvarming fra 1958.

Inventar

Alter, kirkestoler og annet inventar er tegnet av arkitekt Jens Duncker, og arbedet er utført av de lokale snekkerne Ola Dalen, Ola Thorsrud og Trond Milevasslien.
Kirken har en firesidet døpefont med brutte hjørner og svakt skrånende sider nedad. På siden som vender mot skipet er der en medaljong med en kopi av  Raphaels Madonna della Sedia.
Prekestolen er rund med en kraftig forsøyle. Den har en bred inngangsdør på siden med Guds lam. Dekoren er ellers ornamental med forskjellige symboler: Kors, livets tre og kroner.
Lysgloben er lagd av Kåre Rundbråten.

Altertavlen

Altertavlen er et arbeid av Tidemand Gjørud, Den gode hyrde, malt i 1932. Motivet er antatt å være etter en altertavle i Klakring kirke i Danmark. Denne er malt omkring 1920 av Troels Trier. Hans verk er igjen basert på et maleri av Joachim Skovgaard, Jesus i synagogen fra 1914 i Herning kirke. Altertavlens innramming viser også tydelig inspirasjon fra dansk kirkekunst, og er noe uvanlig i sammenligning med øvrige altertavler i Valdres.
Øverst på altertavlen er en medaljong med et skåret kors, og i hjørnene  av tavlen evangelistsymboler
Kunstneren Tidemand Gjørud hadde lokal tilknytning til kommunen.

Tablåene på galleriet

Det malt fem tablåer i de store speilene på brystningen til galleriets front. Denne dekker hele inngangsveggen. De viser Jesus som barn i tempelet, mennesker som søker Jesus, Bergprekenen, en lam som bæres til Jesus samt korsreisingen. I og med at treet tørker så sprekker det opp, noe som skader maleriene. I tillegg er det svikt i gulvet på galleriet, noe som skaper nedbøyning og forskyving i panelene og skader de ytterligere. Normalt er det bare begrenset trafikk på galleriet, og vanligvis er det kun organisten som oppholder seg der.
{
| |
|
|
|
|
|}
Snø (roman)

Handlingsreferat

I anledning sin mors begravelse drar poeten Ka tilbake til Tyrkia etter å ha levd tolv år i eksil i Tyskland. En venn av ham, som arbeider i en av Istanbuls aviser, foreslår at han drar til Kars for å skrive en reportasje om selvmordsbølgen blant de unge kvinnene i byen. Mens han er på vei inn i byen blåser det opp til snøstorm, og de neste dagene er byen isolert på grunn av snømengdene. Dermed ligger scenen til rette for et militærkupp. Det viser seg snart at det også ligger personlige motiver bak Kas reise til grensebyen Kars. Ipek, hans ungdoms store forelskelse, er en av de to døtrene til Turgut Bey, eieren av Snøslottet hotell (Karpalas Oteli) der Ka tar inn på rom 203.

Personanalyser

Bokas hovedperson Ka er en individualist. Det er viktig for ham å fremheve sine spesielle og sarte trekk, som om han var en unik snøkrystall ulik alle andre. Han har en sterk lengsel mot det han tror må være et lykkelig liv, men han er redd for å oppnå dette. Det henger blant annet sammen med at han har en sterk frykt for tap og å bli forlatt, noe som igjen fører til sjalusi og eiertrang overfor İpek, hans kvinnelige motspiller. Ka har en hang til å analysere sin fortid og sine følelser. Han plasserer alle diktene han skriver i Kars på armene til en snøkrystall, og han er overbevist om at han vil forstå mer av seg selv gjennom en analyse av disse diktene og den overordnede krystallstrukturen han plasserer de i.
Lappfiskand

Utbredelse

Hekker på taigaen i nordlige Europa og Asia, men overvintrer ved de
mer skjermede kystene av Østersjøen, Svartehavet, innsjøer i
Tyskland og Nederlandene.
Arten er rødlistet i Norsk rødliste for arter 2015, til Sårbar (VU). Kategorien skulle egentlig vært Sterkt truet (EN) hvis man bare så på Norge, men så ble den satt ned et trinn til VU fordi det går bra med arten i nabolandene - og man anser at arten vil kunne innvandre derfra hvis den blir borte hos oss.
Statistikcentralen

Statistikcentralen (finsk: Tilastokeskus) er det nasjonale statistikkbyrået i Finland. Statistikkbyrået, som ble opprettet i 1865, er den eneste finske myndighet for statistikk og produserer størstedelen av finsk statistikk. Samtidig er byrået en betydelig internasjonal aktør innen statistikk.
Hovedkontoret ligger i Helsingfors, og det er regionskontorer i Åbo, Tammerfors, Seinäjoki og Uleåborg. Til sammen er det mer enn 1 000 ansatte.
Mai Elise Solberg

ONTZ

«ONTZ» er en eksperimentell popduo med Bjarne Chr. Gustavsen. De har gitt ut albumet Go Marching In 2010 (Kennel Kollective) og Ontz EP (2013) på Impeller, en underlabel av Propeller Recordings.  Ontz turnerer som oppvarmingsband for Jarle Bernhoft i Europa våren 2014, og i Norge høsten 2014. Solberg er også med og synger duett med Bernhoft på norgesturnéen på låta No us, No them fra sin siste plate Islander.

Songs and Sweet Potatoes

Songs and Sweet Potatoes er en kammerjazzgruppe som har turnert for Rikskonsertene siden 2007, bestående av Hedvig Mollestad Thomassen og [Per Amund Solberg, Markus L. Johnsen, Morten Kvam, Sondre Meisfjord og Ole Morten Vågan). De var også i Jordan i 2013.

Samarbeid med Morten M. Traavik

Mai Elise Solberg var medvirkende som vokalist og skuespiller i Traaviks oppsetning De sorte Gribber på Victoria Scene i 2008. Traavik satte også opp Yes, We Love This Country i Pyongyang i Nord-Korea den 17. mai 2012, og Mai Elise Solberg var medvirkende som sanger.

VOM

VOM er et rockeband bestående av Linda Marie Fromreide aka El Burgo (vokal), Bente Fagereng aka Von Pøls (trommer) og Hedvig Mollestad Thomassen aka Mester Pøggs (gitar) i tillegg til Mai Elise Solberg aka Esel Rex (bass). De har gitt ut Viva la Vom (2010) og Takk for maten den var god, her er plate nummer 2 (2014), begge på Duplex Records.
Johannes Wember

Liv

Johannes Wember trådt inn hos Misjonærene av den Hellige Familie og ble presteviet den 8. august 1926.
1938 ble han utnevnt til superior til misjonen „Sui Iuris“ av Nord-Norge (Norvegia Settentrionale). Ved misjonens oppgradering til apostolisk prefektur i 1944 ble han utnevnt til prefekt, og i 1955 ved oppgradering til apostolisk vikariat til vikar og titulærbiskop av Vasada ved pave Pius XII. Han ble bispeviet den 15. mai 1955.
1976 emeriterte han og flyttet tilbake til Tyskland.
Dictionarium Annamiticum Lusitanum et Latinum

Dictionarium Annamiticum Lusitanum et Latinum er en trespråklig vietnamesisk–portugisisk–latinsk ordbok skrevet av den franske jesuitten og misjonæren, pater Alexandre de Rhodes etter 12 år i Vietnam, og utgitt av Propaganda Fide i Roma i 1651 da Rhodes besøkte Europa.
Dictionarium Annamiticum Lusitanum et Latinum var i sin tur inspirert av to tidligere verker, som siden er gått tapt: en vietnamesisk-portugisisk ordbok av Gasparal de Amoral og en portugisisk-vietnamesisk ordbok av Antoine Barbosa. Ordboken inkorporerer en kort gjennomgang av vietnamesisk grammatikk (Brevis Declaratio) og en kodifisering av noen tidsaktuelle uttalelser.
Ordboken etablerte Quốc ngữ, det vietnamesiske alfabet, som så ble perfeksjonert ytterligere av senere katolske misjonærer og som fremdeles er i alminnelig bruk.  Monsignore Pigneau de Béhaine bidro til disse forbedringene med sin annamittisk-latinske ordbok av 1783, som i manuskripts form ble overlatt til msgr. Jean-Louis Taberd som i 1838 publiserte sin vietnamesisk-latinsk/latinsk-vietnamesiske ordbok.
I virkeligheten fortsatte man å utgi kristen litteratur enten ved hjelp av latinsk skrift eller den tradisjonelle vietnamesiske Chữ Nôm fremfor på den enklere alfabetiske Quốc ngữ for de påfølgende 200 år. Quốc ngữ skulle ikke få sitt gjennombrudd før etter den franske invasjon i 1861 og opprettelsen av Fransk Indokina.
De Wallen

Beliggenhet, historie, navn

Det totale arealet er ca. 6500 kvm, avgrensa av Niezel i nord, sjøen Nieuwmarkt i øst, Sint Jansstraat i sør og Warmoesstraat i vest. Prostitusjon foregår innenfor dette området i følgende gater: Barndesteeg, Bethlehemsteeg, Bloedstraat, Boomsteeg (nå lukket), Dollebegijnensteeg, Enge Kerksteeg, Goldbergersteeg, Gordijnensteeg, Molensteeg, Monnikenstraat, Oudekerksplein, Oudekennissteeg, Oudezijds Achterburgwal, Oudezijds Voorburgwal, Sint Annendwarsstraat, Sint Annenstraat, Stoofsteeg og Trompettersteeg. 
Red light district i Amsterdam har eksistert siden det 14. århundre og har tidligere inneholdt mange destillerier, hovedsakelig catering til sjømenn. Navnet De Wallen (vegg på Hollandsk) refererer til kanalene som en gang var en del av byens forsvar.

Fakta

Prostitusjon er lovlig i Nederland. Men bare EU-borgere kan arbeide lovlig innen sex-industrien, ettersom ingen jobber med tillatelse. 
Helse-og sosiale tjenester er lett tilgjengelig, med det er ikke nødvendig for å sexarbeidere gjennomføre regelmessige helsekontroller. I en studie utført før 2006 ble det funnet at om lag 7 prosent av alle nederlandske prostituerte (inkludert gateprostituerte) har hiv / aids. Bordelleiere krever ofte helse-sertifikater.
Kvinnene i De Wallen er selvstendig næringsdrivende og leier ut rommene fra private eiere for ca. 800 – 1200 NOK per 8-timers skift, som inkluderer sikkerhetsvakt. Kondomer er generelt brukt til samleie, men ikke alltid ved oralsex. Tjue minutter med sex koster vanligvis rundt 500 – 800 NOK. Det er kvinner i de fleste nasjonaliteter som tilbyr tjenester. 
For å motvirke negativitet har Mariska Majoor, grunnlegger av Prostitusjon Information Center, organisert 2 "åpne dager" i februar 2006 og mars 2007, slik at besøkende fikk god tilgang til vinduene i bordellene for å se arbeidsforholdene. Majoor var også medvirkende i å ha verdens første monument til sexarbeidere installert i The Red Light District i Amsterdam. Statuen ble avduket på åpen dag mars 2007, som viser en kvinne som står i en døråpning.
Farlig yrke

Handling

Sekretæren Benedicte Holst forsvinner sporløst i sommervarmen i Oslo. Helmer og Sigurdson får snart en mordsak å hanskes med, og etter at ytterligere en kvinnelig sekretær blir meldt savnet, frykter politiet at de står overfor en seriemorder. Kan de forhindre at han slår til igjen?
Three Steps in the Dark

Handling

Den kranglesyke eldre mannen Arnold Burgoyne samler sine to nevøer, niese og advokat til sitt staselige hjem, Clarendon, for å informere dem om de seneste endringene han har planlagt å gjøre i testamentet. Niesen Sophia («Sophy») er en fremgangsrik kriminalforfatter og trenger ikke hans penger. Burgoynes eldre nevø Philip arvet den tilgrensende familieeiendommen Morton Curlew. Der avler han opp veddeløpshester. Philip er gift med Dorothy («Dotty»). Burgoynes yngre nevø Henry er pengelens og planlegger å gifte seg med den franske teaterskuespilleren Esmé Robert.
Burgoyne hadde opprinnelig tenkt å etterlate Clarendon til Henry, men han kunngjør ved middagsbordet at han etterlater alt til stedets tilsynelatende senile og mangeårige husholderske, Mrs. Riddle, dersom ikke Henry bryter med Esmé. Henry forlater rasende huset. Esmé pakker væsken og reiser tårefull avsted i håp om å rekke siste tog til London. Burgoyne forteller Sophy at Esmé teknisk sett fremdeles er gift med sin første mann. Selv om han forlot henne, har ikke skilsmissen gått igjennom ennå. 
Kort etter blir Burgoyne myrdet i sitt arbeidsrom. Inspektør Forbes sier at ethvert familiemedlem, som var samlet på Clarendon, hadde motiv.
Klinefelters syndrom

Presentasjon

Det er den ekstra biten med arvemateriale som skaper alle misdannelsene og problemene som er spesifikke for personer med Klinefelters syndrom. Hos menn med 47,XXY er disse misdannelsene av mindre grad, og de aller fleste er velfungerende individer med kun små fysiske og ingen psykisk utviklingshemming. Det mest alvorlige symptomet til Klinefelters syndrom er sterilitet, dårlig eller ingen testikkelfunksjon og lave testosteronverdier. Andre fysiske trekk kan være utvikling av brystvev og et barnslig, ungt utseende. Menn som er rammet er også disponert for brystkreft, åreknuter og diabetes mellitus. Den eneste metoden for å påvist Klinefelters syndrom, er ved genetisk testing.

Hyppighet og behandling

Rundt 1 av 500 menn blir født med Klinefelters syndrom. Syndromet ble først beskrevet av den amerikanske revmatologen Harry Klinefelter i 1942. Tilstanden er kronisk og man må leve med den livet ut. Det er derimot mulig å behandle symptomene, blant annet ved testosteronbehandling.
Renata av Lothringen

Bakgrunn, frierier

Renata var datter av hertug Franz I av Lothringen og hans hustru Christine av Danmark. Hennes besteforeldre på farssiden var Anton av Lothringen og Renée av Bourbon-Montpensier, og på morssiden Christian II av Danmark og Elisabeth av Østerrike.
Hun ble beskrevet som en skjønnhet og et attråverdig ekteskapsemne. I 1558, uttrykte prins Vilhelm av Oranien, som nettopp var blitt enkemann, et ønske om å gifte seg med Renata. Hennes mor Christina likte dette, og det ble forberedt etter Cateau-Cambresis-traktaten. Men til slutt ble ekteskapet forhindret av kong Filip av Spania. 
Christina avviste kardinalen av Lorraines ønske om å arrangere et ekteskap mellom Renata og prinsen av Joinville; hun avviste også et ekteskap foreslått av den spanske konge om at hun skulle gifte seg med Juan d'Austria.
Hun takket ja til et frieri fra kong Erik XIV av Sverige, men giftemålet kom aldri i stand.
Datamodellering

Attributter

En attributt er en konstant som beskriver en egenskap hos et objekt (entitet – forklares senere i teksten).

Entiteter

Et objekt eller informasjonsbit som kan anvendes til å identifisere en post som er distinkt fra andre poster. En logisk samling av attributter. Entitet er satt sammen av en gruppe attributter, attributter innen det samme emnet (emnet = entitet).
Utrolige Lassie

Handling

Handlingen begynner på en vingård i California. Lassie bor her med Clovis Mitchell og hans barnebarn, Chris og Kelly. Lassie blir imidlertid oppdaget av dens forrige eier og tvunget tilbake til Colorado. Hunden er imidlertid lite begeistret for sitt nye hjem og rømmer for å finne tilbake til familien Mitchell. Ferden bringer Lassie gjennom flere delstater.
Kontinentalcupen i skihopping for kvinner 2010/11

Kontinentalcupen i skihopping for kvinner 2010/11 ble arrangert i perioden 14. august 2010 – 10. mars 2011. Kontinentalcupen ble organisert av FIS (Det internasjonale skiforbundet).
FIS-kongressen vedtok i Antalya i juni 2010 at det skal innføres en verdenscup for kvinner fra og med sesongen 2011/12.
Nærøymanuskriptet

Nærøymanuskriptet, egentlig Relation anlangende Find-Lappernis saa- vel i Norrlandene og Finmarken som udi Nummedalen, Snaasen og Selbye deres Afguderie og’ Satans Dyrkelse, som Tid efter anden ere blevne udforskede og decouvrerede, er en tekst fra 1723 av Johan Randulf, daværende sogneprest i Nærøy.
Randulf forteller om samemisjonæren Thomas von Westens besøk i Nærøy, januar 1723, og om hvordan de to innkalte prestegjeldets samer til prestegården for utspørring og undervisning. Teksten vurderes som et viktig kildeskrift, fordi Randulf «forteller på bakgrunn av egne iakttagelser og erfaringer i et geografisk avgrenset område», men samtidig med fare for misvisning, fordi Randulf ikke skiller tydelig mellom egne observasjoner i Namdalen, og ting von Westen har fortalt fra sine studier av samer i andre områder.

Innhold

Randulf mener at det overalt i Namdalen og Helgeland finnes fjell som samene regner som hellige, også på kysten, og nevner Heilhornet og Lekamøya. Han nevner tre offerplasser:  Teplingfjellet i Foldereid, Folldalen i Høylandet og Kverndalsfjellet (Kvernvassfjellet) i Fosnes.
Randulf skiller mellom «Søe-Finner» og «Field-Finner» som to grupper med ulike levesett og næringsgrunnlag. Han nevner også at sjøsamene, i motsetning til bygdefolket, spiste hestekjøtt uten motforestillinger.
Thomas von Westen hadde i sitt eie en tromme av umesamisk type (én vannrett linje; solkors sentralt i den nederste delen), og manuskriptet inneholder en tolkende forklaring av motivene på denne tromma.
I manuskriptet fortalte Randulf også om hvordan noaiden Anders Sivertsen fra Rana fem år tidligere skal ha ofret sitt eget liv for at sønnen Johannes, som da var 20 år gammel, skulle «frikjøpes» fra dødelig sykdom. Brita Pollan, som gjengir historien i tekstsamlingen Noaidier (2002) mener at det er samme grunnfortelling som J.A. Friis nedskrev i 1860 om noaiden Andreas, som levde i Varanger på 1500-tallet, skal ha ofret seg for sin sønn Unnas. Pollan mener at den nordsamiske varianten er den eldste og opprinnelige, og at Randulf gjengir en sørsamisk, tilpasset versjon.

Utgave

Avskrift av manuskriptet oppbevares i Gunnerusbiblioteket, NTNU. Teksten er utgitt av Just Qvigstad i Kildeskrifter til den lappiske mythologi; bind 1; i serien Det Kongelige Norske Videnskabers Selskabs skrifter (1903). Utdrag er utgitt i antologien Noaidier, 2002.
Burnt

Handling

Adam Jones er en kokk som ødela karrieren sin med dop og divaoppførsel. Han prøver å ordne opp og returnerer til London, fast bestemt på gjenvinne æren gjennom å gå i spissen for en topprestaurant som kan få tre Michelin-stjerner.
Some Like It Hot (album)

Some Like It Hot er en musikkassett av Vazelina Bilopphøggers, utgitt i 1987. Albumet inneholder opptak av autentiske telefonsamtaler der Viggo Sandvik og Eldar Vågan spilte vanlige mennesker og ringte opp ulike telefonselskaper og leverandører, er tatt mellom låtene. Låten «Hot Line» tilhører ikke gruppa.
Zhaolingmausoleet (Ming)

Zhaoling (kinesisk: 昭陵, pinyin: Zhāolíng) er et mausoleum der den kinesiske Longqing-keiseren er begravd. Zhaoling er en av de tretten Minggravene i Changpingdistriktet 45 km nord for det sentrale Beijing i Kina.

Beskrivelse

Lingqing-keiseren var det kinesiske Mingdynastiets (1368 - 1644) tolvte keiser og regjerte fra 1566 frem tll sin død i 1572 da han ble begravd i Zhaoling som er en del av Minggravene. Keiserens keiserinne Li, som døde i 1558, ble flyttet til Zhaoling i samband med at keiseren ble begravd. Også keiserens to senere fruer keiserinnene Cheng og Li ble begravd i Zhaoling sammen med keiseren.
Av Minggravenes tretten keisergraver er det bare Zhaoling som har gjennomgått en en storskala renovering, noe som fant sted i 1980. Zhaoling, som ble åpnet for allmenheten i 1990, er sammen med Changling og Dingling de eneste av Minggravene som er åpne for turister.
Zhaoling var opprinnelig bygget for Jiajing-keiserens foreldre, men av forskjellige grunner begravde Wanli-keiseren sin far, Longqing-keiseren, i Zhaoling. Graven ble ferdigstilt i 1573. 
Zhaoling er oppført i lignende stil som de øvrige Minggraver. Langsmed en gjennomgående geometrisk akse innledes komplekset med en stele i en paviljong. Deretter følger Ling'en-porten og Ling'en-palasset (隆恩殿). Ling'en-palasset ble benyttet når etterfølgende keisere viste sin filiale venerasjon for Longqing-keiseren. Neste bygning etter Ling'en-palasset er Åndetårnet som omsluttes av den kvadratiske borgen. Den kvadratiske borgen anslutter til Skatteborgen (宝城) som er en sirkulær mur som omslutter gravhaugen. 
Gravhaugen er en kunstgjort sirkulærhaug av pakket jord. Under gravhaugen er det underjordiske palasset der de gravsatte hviler. Likesom de etterfølgende Østre Qinggravene og Vestre Qinggravene hadde også Minggravene en gård med et hellig kjøkken og et forråd i tilslutning til entréen til graven. Det er bare Zhaoling av Minggravene der dissa bygninger er bevarte. Zhaoling opptar et areal på 34 000 kvadratmeter.
Nabnet Zhaoling er også blitt benyttet for andre kinesiske keisergravar. Tangdynastiets keiser Taizong (død 649) er begravd i Zhaoling nordvest for Xi'an, oh Qing-dynastiets keiser Hung Taiji (død 1643) er begravd i Zhaoling i Shenyang i Liaoningprovinsen.
Dufour Yachts

Dufour er en fransk seilbåtprodusent grunnlagt i 1964.
De produserer seilbåter for fritidsbruk, fra 32 til 52 fot.
Emilie Fjeldstad

Familie

Emilie Fjeldstad var datter av underfogd Jacob Jensen Fjeldstad og Grethe Andersdatter.

Liv og virke

Emilie Fjeldstad debuterte 9. april 1859 i Christiania Theater i syngestykket Fjeldeventyret av Bjerregaard & Thrane. Om hennes debut ble det blant annet skrevet at «Hun var ikke forlegen ligeoverfor Publikum, som de fleste Begyndere. Hendes Sprog var vistnok østlandskt og maaske en Smule bredere end ønskeligt». Hennes spill ble også kritisert for å bære preg av ren opplesning.
Fjeldstad ble kort tid etter hentet av Ole Bull til hans teater i Bergen – Det norske Theater. Der debuterte hun 6. november 1850 som Sigrid i Til Sæters. Hun var ansatt ved Det norske Theater til 30. april 1851. I 1852 søkte hun ansettelse som elev ved Kristiania norske Theater, uten å lykkes.
Fjeldstad var privatelev av musikkdirektør Friedrich August Reissiger. Det er kjent at hun 7. mars 1852 holdt en konsert i klubblokalet i fødebyen Fredrikstad «for et ret godt besøgt Hus, og høstede udelt og velfortjent Bifald for hvert Numer. Hendes fyldige, høie og behagelige Stemme henrev Enhver til Entusiasme, og det giver os Haab om at hun vil blive en berømt norsk Kunstnerinde».